A Hat Full Of Sky: 2013
Революция, ама по български
Ако сте следили блога ми или ме познавате знаете, че обичам България и не искам да ходя извън граница, защото вярвам, че трябва да останат и млади и образовани хора, които да спасят държавата. Събитията от последните две седмици обаче ме накараха да преосмисля желанията си. Братя българи, знам че всички разбирате от политика, но не всички разбирате от управление, колкото и да ви се иска да не е така. Искате участие в политиката? Ами до колкото видях демокрацията си работи, имайки предвид, че поискахте оставката на правителството и то си я подаде. Сега искате нова Конституция .. ама, братя, какво не и' харесвате на тази? Искате смяна на режима? Какъв по-добър режим от представителна демокрация? Не мисля, че осъзнавате как работи държавата или демокрацията. Искате контрол върху управляващите, тук ви подкрепям, но смяна на режима и на Конституцията е прекалено крайна мярка, може да се направят малки поправки, които ще имат огромен ефект. Фактът, че не осъзнавате това показва, че ако ви се даде властта да управлявате просто ще закопаете държавата. Аз лично не желая да бъда управлявана от хора, които не са образовани в политическо, икономическо или юридическо отношение, това вече и без това ни се случва. Проблемът не е в Конституцията и в режима, проблемът е в управляващите. Трябват ни образовани хора, а не селски учителки или пожарникари. Искате граждански контрол? Защо не настоявате за императивен мандат? Знаете ли какво е императивен мандат? Ако отговорът е "не", тогава няма нужда да ви обяснявам, защо ако някой, който отговаря с "не", поеме управлението на страната, аз възнамерявам да емигрирам.
Съвземете се, братя. Образовайте се в това какви неща могат да се поискат, за да имате по-голям граждански контрол, но не се изсилвайте да се включвате във неща от които не разбирате. Знам, че сред вас има хора, които разбират, наясно съм с това, но това са отделни единици, не е цялата маса. А ако изберете тези хора да ви представляват .. ами не се ли връщаме на същата черга? Представителна демокрация? Те и партиите са там, за да ви представляват, но уви и те не си вършат работата. Какво ви кара да мислите, че вашите представители са честни и не се възползват от ситуацията, за да могат и те да се издигнат, и те да ходят да покрадат малко наред с другите? Обмислете какво искате. Нова Конституция няма да ви оправи, нови хора, образовани и комптентни, ще ви орпавят. Ако го осъзнаете може и да оправим България, а ако не го .. ами тогава да си поръчвам билета за чужбина .. ама тоя еднопосочния.
Публикувано от Will в 22:50 ч. Няма коментари: Връзки към тази публикация